Ferrari America

Ferrari America er en modellserie fra den italienske bilprodusenten Ferrari, som ble produsert mellom 1951 og 1967. Serien besto av Ferraris toppmodeller i perioden og rettet mot salg i USA som ligger i Amerika. De fleste var store komfortable Grand tourer-modeller med fabrikkens største V12-motorer. Alle modellene hadde motoren plassert foran, og var bakhjulsdrevne. America-serien var basert på en serie konseptbiler med navnet Superfast. Derfor ble også det siste medlemmet av America-serien også utstyrt med navnet 500 Superfast. Modellen 375 Mexico er ikke med i Amerikaserien, selv om Mexico ligger i Amerika.Ferrari 340 Mexico fra auto.ferrari.com.
 340 America 
De absolutt første i 1950 het 340 America og var bygd på 340 F1 med 4.1-liters 12-sylinderet (V12) motor på 220 hk.  Betegnelsen 340 er volumet av en enkelt sylinder. Motoren var laget av Lampredi. Den kom med åpent barchetta karosseri av Carrozzeria Touring, ikke ulikt Ferrari 166 Barchetta. Andre karosserimakere laget 4-seters coupeutgaver. Om lag tyve eksemplarer ble laget.
Ferrari 340 America fra auto.ferrari.com.
 342 America 
En mer komfortabel utgave ble lansert i 1952, med varierte karosseri fra ulike karosserimakere, som 4-seters coupe og 2-seters roadster.  Kun seks eksemplarer ble laget, den siste med en større 4,5-liters motor.
Ferrari 342 America fra auto.ferrari.com.
 375 America 
375 America ble designet av Pininfarina og Vignale, og var utstyrt med en 4,5-liters motor med inntil 300 hestekrefter. Modellene 340 og 375 var svært dyre og eksklusive, og kun omkring 40 eksemplarer ble bygget mellom 1951 og 1955.Ferrari 375 America fra auto.ferrari.com. En av de mest kjente er chassisnummer 456, en 375 MM coupe som den svenske Ingrid Bergman eide.

 410 Superamerica 
Serien Superamerica fra 1955 ble innledet med 410 Superamerica med 5,0-liters V12-motor med 340 hestekrefter, fra 1957 med triple forgassere fra Weber for enda mer effekt. Hvert eksemplar av 410 Superamerica hadde håndlagede karosserier, noen fra Boano og Ghia, men de fleste fra Pininfarina. Prisen var ekstremt høy, og var mer enn det dobbelte av hva en Mercedes-Benz 300SL «Gullwing» kostet på samme tid. Kun svært få eksemplarer ble bygget før serien ble tatt ut av produksjon i 1959.Ferrari 410 Superamerica fra auto.ferrari.com.
 400 Superamerica 
 thumb | 1963 Ferrari 400 Superamerica Serie II LWB, #5115SA først eid av Nelson Rockefeller.
400 Superamerica var utstyrt med en mindre, 4,0-liters motor, men hadde like mye effekt som forgjengeren. Den debuterte i 1959, samtidig med at 410 ble tatt ut av produksjon, og var tilgjengelig som coupé, spider eller cabriolet med håndbygget karosseri fra Pininfarina. Skivebremser på alle hjul var blant utstyret som nå ble tilgjengelig. 50 eksemplarer ble bygget før modellen ble tatt ut av produksjon i 1964.
 500 Superfast 
Slutten på toppserien America var 500 Superfast, som ble produsert i 1964. Bilene skulle opprinnelig hete Superamerica, som de øvrige modellene i serien, men i siste øyeblikk ble dette endret til Superfast. Motoren var igjen en 5,0-liters V12-motor, denne gangen med 400 hestekrefter, noe som sørget for at bilen hadde en toppfart på hele 274 km/t. Chassiset var basert på 330 GT 2+2, og karosseriet var også denne gangen fra Pininfarina. Av Serie I ble 25 eksemplarer bygget frem til 1966, herav 12 modeller med en oppdatert femtrinns girkasse.  I 1967 lagde de 11 stykk av en Serie II.Ferrari 500 Superfast fra supercars.net. 
 365 California 
365 California fra 1966 var en undermodell i serien. Den var bygget på America-chassiset, med en akselavstand på 2650 mm, men var utstyrt med en 4,4-liters V12-motor fra de øvrige Ferrari 365-modellene. Kun 14 av disse åpne roadsterne ble bygget, og produksjonen stanset i 1967.

 Referanser 

America
Kategori:Bilmodeller introdusert i 1951

gl:Ferrari 340 America